HO, Dirk is aan my bekend maar ek kan nie vir jou sy besonderhede verskaf nie - ek sal vir Dirk 'n boodskap stuur wat sê dat jy hom soek en hy kan jou dan self kontak. Ek is jammer om dit so te doen maar die inligting van mense wat ek het, is vertroulik - Hoop julle kry mekaar spoedig - Groete Neels
Marisa ek kan sommer met die lees van jou inskrywing jou opgewondeheid oor die neem van foto's aanvoel. Dit is vir ons net so lekker. Dankie vir jou komplimente vir die "site". Ons webblad gee vir ons die geleentheid om ons foto's en gedagtes met ander te deel. Wat dink jy daarvan as jy vir ons van jou foto's stuur waarvan jy die meeste hou, dan maak ons vir jou 'n Marisa plekkie op die blad en plaas dit daar. Liefde en groete vir jou Neels en Hanlie
Naas ons is bly jy het die nuus oor die familie en vriende geniet. Jy moet bietjie van jou doen en late vir ons laat weet sodat ons dit ook hier kan plaas. Ek verneem jy is nou in die Baai en jy moet laat weet wat jy daar doen, waar jy bly en werk ens. Loer gerus elke week in om die jongste nuus van die familie en vriende onder die LASLAPPIES gedeelte te lees.
Man dit was sommer lekker om so julle gesin te ontmoet. Neels ek self het 'n passie vir fotografie en het hierdie jaar die eerste keer kans gekry om die super 14 te gaan afneem. As ek jou belangstellings en rugby agtergrond sien het ek so 'n idee dat ons sommer lekker sal saam kuier. Ek hoop julle gesin beleef die Here se seen op 'n besondere wyse hierdie jaar. Groete Paul Barnard paul@nghelder.co.za
Paul dankie vir die seën wense en so ook jou besoek an ons blad. Met ons foto's probeer ons die srotie van onsself te vertel eerder as met 'n klmp woorde. Dit maak die neem daarvan baie lekker . Rugby, nou ja, ons vrek daaroor en maak gewoonlik 'n fees voor die tv van groot wedstryde.
Hallo julle almal Gaan dit goed? Hier by ons is nie klagtes nie. Net vrek koud. Reën dit by julle ook so baie soos wat dit op die TV sê? Ek is by die werk om gou 'n kliënt te sien - wat laat is. Gelukkig gee y laatkom my kans om gou te hoor hoe dit met julle gaan? Liefde vir almal Nadya
Frederick - lekker om te sien jy het so bietjie na die stamboom inligting gekyk. Jammer oor die verkeerde spelling maar dit was nie my bedoeling nie maar net oorhaastigheid en omdat ek nie 'n bron gehad het nie. Ek sal vir jou 'n epos stuur dan stuur jy vir my al julle stamboom inligting. - Neels
Hi daar Nico, dankie vir die inskrywing. Enigste manier hoe mens leer is om elke dag bietjie te sit en speel op die rekenaar. Hoe lus maak jy my nou vir 'n lekker stukkie biltong. Groete vir jou mense ook. Liefde, Hanlie
Hallo Hanlie Jy sal my nie ken nie, maar Nicolene het gese ek moet tot 'n foto van Fanie se "Pampoen" druk net om dit vir Marilie te gee. Ek is Hentia Nicolene se suster in Gauteng - so ek steel 'n foto van Anjelle Groete Henita
Hallo Hentia. Ek weet presies wie jy is. Ek was mos darem op Nicolene se troue en julle het 'n paar keer in die Skema kom kuier terwyl ek nog 'n ongetroude dame was. Ek is bly as jy die foto van pragtige klein Anjelle kon gebruik. Ek kan dit vir jou mail ook as jy dalk 'n beter kwaliteit foto soek. Groete aan jou Ma en ander sussies. Hanlie
Kan jy nou meer! Retha! Ek is SO BLY om van jou te hoor. Dit is nou regtig so special. Dankie vir jou inskrywing. Ek gaan beslis met jou per e-pos kommunikeer. Sterkte in New Zeeland. Dankie vir die kompliment, Groete Hanlie
Hallo Anneleen, ek het nou my uiterste bes probeer om te onthou maar ek is jammer ek kannie onthou hoe jy lyk nie. Ek weet wel dat Annetjie al baie van jou gepraat het. Is Martin, Willa se broer? Dan kan ek hom onthou. Ek is bly jy het ons Laslappies gelees. Ek sal jou enige tyd by die adreslys byvoeg. Lekker lees hoor en sterkte daar in die vreemde. Groete, Hanlie
Hallo Humphrey, dit was nou regtig 'n groot lekker om jou inskrywing te lees. Die webblad bring omtrent mense van oor die hele wêreld weer met ons in verbinding. Sterkte vir jou en Madeleine in New Zeeland. Hoop dit gaan goed met julle. Bly gerus in kontak en stuur julle nuwe e-pos-adres vir ons dan kan ons in verbinding bly. Liefdegroete, Hanlie
Hi. Nee, ek dink nie jy weet iets wat jy nie weet nie, maar mens kan maar bly hoop, of hoe. Liefde vir almal. Nadya
Hi Ronel, ek kon nie onthou nie, maar het my ma-hulle gebel en nou weet ek presies wie jy is. Dit gaan goed met hulle. Herman bly mos in Bloemfontein en hy sorg so goed vir hulle. Groete en dankie vir die inskrywing. Hanlie
Hallo Neels, Hanlie en al die kinders Ek probeer wanneer ek so af kansie het, gou loer waarmee julle besig is. Dis altyd 'n belewenis, en werklik 'n seën om in julle midde te wees. Baie dankie vir al die effort wat daarin gaan - wens ek het tyd gehad om so iets aan te pak. Dit gaan baie goed met almal - dis mos skoolvakansie! JL werk baie hard, maar kla darem nie te veel nie. Dis nie eintlik sy lyn nie, maar is 'n werk, en ons bly dankbaar. Veral omdat hy weer terug is by die huis! Laurence is vreeslik baie op die pad, maar is op die kortlys vir bevordering - Direkteur nogal. Hou maar styf duim vas - dan sal hy minder ry. Hy ry nogal ver - Spingbok, Port Nolloth, Calvinia, ens. Sommer gou-gou Springbok toe en terug vir 'n vergadering!!! Baie liefde en groete vir almal. Ons sien vreeslik uit na julle kuiertjie. Baie liefde Nadya
Hallo Nadya, dankie vir die inskrywing en die nuus! Ons verlang so na julle en JL. Sterkte vir Laurence! Ons dink aan en bid vir hom. Kuiertjie? Weet jy iets wat ek nie weet nie? Baie liefde, Hanlie
Hi Marlene, Dankie vir jou inskrywing. Ja nee kyk, ek het die oë en monde net so geniet. Het vir 'n hele dag lank gesit en soek en speel daarmee. Ons het die antwoorde in LASLAPPIE nr 21 gesit. So as jy dit in die hande kan kry sal jy dit daarin kry. Lekker kyk. Liefdegroete, Tannie Hanlie
Groete uit New South Wales, Australia. Dit was 'n naweek van gemenge gevoelens. Die Bulle het verloor teen die Cruisaders, 'n wonderwerk - die Stormers het die Waratahs met 'n weg-wedstryd geklop (ons bly in Waratah country) en Gibs & Boucher het geskiedenis gemaak. Volgende naweek speel Suid Afrika teen Australia in die krieket wereld beker - Moeilik om kante te kies - my hart en my kop is in konflik. So, Neels, ek stir nou, want ek vermoed wat jy gaan antwoord, maar ek wonder net wat dink jy is ons Bokke en afrigter White se kans hierdie jaar? Stil swye sal ook 'n antwoord wees.
Petrus Botes - vir my is dit nie moeilik om kan te kies nie, ek kies altyd die Proteas se kant, wen of verloor, en sal nie eers in my drome die aussies kies nie - as dit nou gaan oor die wen of die verloor kies, kies ek weer vir die Proteas. Vir Jake White en sy slim stories die afgelope twee jaar het ek nie veel tyd nie - so sy kanse is 10%, MAAR die spelers in Suid Afrika oor die algemeen lyk hierdie jaar net daai ietsie skerper en ek dink hulle gaan ver kom met of sonder White. Nag ou Grote - ver al teen die Aussies. (Vul asb. jou detial in die genealogie vorm in)
Hallo Willie en Magda, baie dankie vir inskrywing daar uit die mooie Witrivier. Ons neem die asemrowendste fotos van die sonsondergange hier vanaf ons balkon. Neels het selfs ook al 'n paar pragtige foto's van die maan geneem. Jy moet jou e-pos adres vir hom gee sodat hy vir jou 'n paar van sy foto's kan e-pos. Fotografie is 'n ongelooflike stokperdjie. Ek (dis nou Hanlie) hou daarvan om wolke af te neem. Daar is vir my min goed so mooi soos massiewe Cumulus wolke nie. Hoop om weer van julle te hoor. Groete Hanlie